YouTube "a picat" în miez de noapte. Au fost înregistrate peste 280.000 de reclamații într-o singură oră.
YouTube a avut probleme de funcționare timp de câteva ore. Au fost peste 280.000 de utilizatori într-o oră care au semnalat problema. YouTube nu a precizat care a fost motivul defecțiunii.
YouTube a întâmpinat, joi, unele probleme tehnice. YouTube TV și YouTube Music au întâmpinat aceleași greutăți, dar și unele servicii oferite de Google, ca Google Play sau Google Search.La ora 2.32, ora României, YouTube a confirmat pe Twitter existența unei probleme și a promis să țină utilizatorii la curent. Cele mai multe erori au fost raportate din Statele Unite, Europa și Japonia, dar probleme au fost peste tot în lume. Au fost înregistrate peste 280.000 de reclamații într-o singură oră. Utilizatorii au semnalat că nu au putut vizualiza sau încărca videoclipuri pe platformă.După două ore, serviciile au fost restabilite, însă unii utilizatori au raportat în continuare erori pe device-urile mobile.YouTube nu a precizat care a fost motivul întreruperii serviciilor ci s-a mulțumit să anunțe pe Twitter că totul este în regulă. Ceea ce nu e neapărat liniștitor pentru cei peste două miliarde de utilizatori ai platformei.